als_Latn dik_Latn sag_Latn
Presidenti i Kosovës, Hashim Thaçi, po qëndron në një vizitë zyrtare në Kroaci, ku është pritur me nderime të larta nga Presidentja kroate, Kolinda Grabar-Kitarovic.
Në një konferencë të përbashkët, Kitarovic ka thënë se Kosova dhe Kroacia mund ta zgjerojnë bashkëpunimin mes tyre sidomos në fushën e biznesit dhe ndërmarrësisë. Gjithashtu, presidentja kroate ka thënë se e mbështet formimin e Ushtrisë së Kosovës, duke kërkuar që ajo të themelohet përmes ndryshimeve kushtetuese.
“Jemi të interesuar që ta rrisim bashkëpunimin me Kosovën në fushën e biznesit, sidomos sa i përket tregtisë, në mënyrë që shumë shërbime dhe produkte tona të jenë të pranishme edhe në Kosovë”, tha Kitarovic.
“Poashtu kemi folur edhe për kompaninë kroate INA dhe problemet që i ka kjo kompani në Kosovë të cilat janë pasojë e shpërbërjes së shtetit të dikurshëm”, shtoi ajo, duke shtuar se duhet të zgjidhet çështja e pronësisë për këtë kompani.
E para e Kroacisë ka përmendur interesimin e kompanive në sektorin e energjisë, me theks të veçantë në burimet e ripërtërishme të energjisë si dhe në pjesëmarrjen e kompanive të ndërtimit në ndërtimin e autostradave në Kosovë.
Ndërkohë, Presidenti Thaçi tha se në takim u konfirmua marrëdhënia e mirë që kanë të dy vendet. Ai konfirmoi se të dy presidentët biseduan për çështje të energjisë dhe tregtisë dhe mundësisë për zgjerim të këtyre aktiviteteve mes dy vendeve.
“Kroacia ka potencial të madh për investime në të gjitha fushat me interes të përbashkët”, tha Thaçi.
als_Latn als_Latn als_Latn als_Latn als_Latn als_Latn als_Latn